**OSNOVNA ŠKOLA JESENICE**

Dugi Rat, Đački put 10

Povjerenstvo za procjenu i vrednovanje kandidata za zapošljavanje

KLASA: 112-01/24-01/01

URBROJ:2181-275-01-24-5

Dugi Rat, 25. siječnja 2024.

Na temelju članka 107. stavka 9. Zakona o odgoju i obrazovanju u osnovnoj i srednjoj školi ( Narodne  
novine broj 87/08., 86/09., 92/10., 105/10., 90/11, 16/12., 86/12., 94/13., 152/14., 7/17., 68/18., 98/19. i 64/20. i 156/23.) i članka 14. stavka 4. i 5. i članka 15. Pravilnika o postupku zapošljavanja te procjeni i vrednovanju kandidata za zapošljavanje Osnovne škole Jesenice te Pravilnika o izmjenama i dopunama Pravilnika o postupku zapošljavanja te procjeni i vrednovanju kandidata, Povjerenstvo za procjenu i vrednovanje kandidata za zapošljavanje (u daljnjem tekstu: Povjerenstvo) donosi:

**O D L U K U**

**o načinu procjene odnosno testiranja kandidata prijavljenih na natječaj**

I.

Provest će se usmena procjena odnosno testiranje i vrednovanje kandidata prijavljenih na natječaj objavljen dana 16. siječnja 2024. godine na mrežnim stranicama i oglasnim pločama Hrvatskog zavoda za zapošljavanje te mrežnoj stranici i oglasnoj ploči Osnovne škole Jesenice za radno mjesto:

* **Učitelj/ica razredne nastave u produženom boravku** – 2 izvršitelja na određeno puno radno vrijeme (do kraja nastavne godine 2023/24).

II.

Povjerenstvo će najmanje pet dana prije dana određenog za procjenu odnosno testiranje poziv na procjenu odnosno testiranje objaviti na mrežnoj stranici Osnovne škole Jesenice <http://os-jesenice-dugirat.skole.hr/natjecaji> te ga elektroničkim putem dostaviti svim kandidatima koji su pravodobno dostavili potpunu i vlastoručno potpisanu prijavu sa svim prilozima odnosno ispravama i koji ispunjavaju uvjete natječaja.

III.

Kandidat koji ne pristupi vrednovanju smatra se da je odustao od prijave na natječaj i više se ne smatra  
kandidatom u natječajnom postupku.

IV.

Usmeno testiranje svaki član Povjerenstva vrednuje bodovima od 0 do 5 bodova.  
Smatra se da je kandidat zadovoljio na usmenom testiranju ako je ostvario najmanje 50% bodova od  
ukupnog broja bodova svih članova Povjerenstva.

V.

Povjerenstvo utvrđuje da je područje procjene odnosno testiranja kandidata:

* poznavanje propisa koji se odnose na djelatnost osnovnog obrazovanja,
* stručno - pedagoške i metodičke kompetencije.

VI.

Pravni i drugi izvori za pripremanje kandidata za vrednovanje:

* Zakon o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11.,16/12., 86/12., 94/13., 152/14., 7/17. i 68/18., 98/19., 64/20 i 156/23.)
* Pravilnik o načinima, postupcima i elementima vrednovanja učenika u osnovnoj i srednjoj školi (NN 112/2010., 82/19.)
* Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine, broj 24/15.)
* Pravilnik o kriterijima za izricanje pedagoških mjera (Narodne novine, broj 94/15.)
* Pravilnik o izmjeni pravilnika o kriterijima za izricanje pedagoških mjera (Narodne novine, broj 3/17)

       Povjerenstvo za procjenu i vrednovanje kandidata